User:Astrofon21

Da muž voli ženu By astrofon | 3. avgust 2011. - 08:49 | Ezoterija, Magija Kada žena vidi da je muž hladan prema njoj, ona treba u ruci da drži živu ribu i ponavlja ovu bajalicu sve dok riba ne ugine:

Kako ti ribice bez vode ne možeš biti,

tako i n.bez mene ne mogao živeti.

Kako se ti ribice gušiš bez vode

tako i n. bez mene ne mogao disati.

U ime oca, sina i duha svetoga.Amin

Od te uginule ribice žena mužu treba nešto skuva za jelo i posle toga on neće moći da živi bez nje.

Narodna verovanja Kada neko iz kuće odlazi na dalek put, ne valja tog dana iz kuće ništa da se daje na zajam, jer će put za tog putnika biti jako nesrećan.

Kada neko krene na put, pa se vrati u kuću da uzme šta je zaboravio, on na tom putu neće imati nekog velikog uspeha. A ako se dva ili tri puta vrati nazad po zaboravljeno put će mu se sigurno završiti sa velikim neprijatnostima i gubicima.

Kada neko ujutru izlazi iz kuće i sretne neku osobu sa punim torbama i korpama tog dana će imati sreće.

A kada ujutru nekoga sretnete sa praznim torbama i korpama onda mu ništa neće ići od ruke.

Ako se pronađe konjska potkovica cela ili parče, to obećava srećan i veoma koristan dan.

Kada se neko na putu saplete na neki kamen, veruje se da je na tom mestu zakopano nešto od vrednosti.

Kome zec, zmija, mačka, lisica ili jež pređu put tu osobu će snaći nesreća.

Ako neko vidi lovca ili pecaroša da idu u lov ili na pecanje, ne treba da ga pitaju gde idu, jer neće imati sreće u ulovu.

Ko na putu sretne grbavu osobu tada će ga pratiti sreća. A ako tu osobu neprimetno pipne po grbi, onda će ga pratiti sreća sve dok ne opere ruke.

Ako sretnete odžačara pratiće vas sreća.

Kome mačka preseče put to znači da od tog puta neće imati nikakve koristi.

Ako na putu sretnete psa dan će vam biti uspešan.

Ako se sretne konj riđe boje na putu znak je da ćete se videti uskoro sa dragom osobom.

Ako belog konja sretnete na putu imaćete nepredviđene izdatke.

Ko negde vidi jelena, znači da će mu put biti od koristi.

Ako negde sretnete zeca ili vam zec pretrči put, predznak je neke predstojeće neprijatnosti i da bi to izbegao treba tri puta da obiđe to mesto.

Ako se nekome usput zakači trn na odeću znak je predstojeće svadbe na koju će biti pozvan.

Nije dobro preći put natovarenim kolima, jer će se nešto slomiti na tim kolima.

Nije dobro preći put starijoj osobi.

Nije dobro da se mačka vozi u kolima.

Kad se prolazi pored groblja treba se prekrstiti da bi se oterale nečastive sile.

Pre nego što se krene na neki put, treba tri puta kucnuti desnom rukom o vrata ili prag, zarad srećnog puta i povratka.

Kad se ulazi u neku kuću, treba poželeti od Boga sve najbolje toj kući i poželeti dobro svim ukućanima, čak i da je kuća prazna, jer po starom narodnom verovanju, duh predaka čuva kuću te osobe, tako da kuća nikada nije sama.

Ako vam mlađa ženska osoba pređe put to je baksuz i tada se treba prekrstiti.